Selección estabilizante

miniatura|225px|Gráfica que mostra os tres tipos de selección.

En xenética de poboacións, a selección estabilizante (non confundir con selección negativahttp://www.nature.com/scitable/topicpage/Negative-Selection-1136) é un tipo de selección natural na cal diminúe a diversidade xenética e a media da poboación estabilízase nun determinado valor do trazo considerado. A selección estabilizante utiliza xeralmente a selección negativa (ou selección purificante) para selecconar en contra dos valores extremos dun trazo.

A selección estabilizante é a oposta á selección disruptiva. En vez de favorecer aos individuos con fenotipos extremos, favorece as variantes intermedias. Reduce a variabilidade fenotípica e mantén o status quo. A selección natural tende a eliminar os fenotipos máis extremos, o que ten como resultado o éxito reprodutivo dos fenotipos norma ou medios. Por exemplo, a bolboreta africana Bicyclus anynana mostra selección estabilizante nos seus ocelos das ás.Brakefield, Paul M., Patrícia Beldade, and Bas J. Zwaan. "The African butterfly Bicyclus anynana: a model for evolutionary genetics and evolutionary developmental biology." Cold Spring Harbor Protocols 2009.5 (2009): pdb-emo122.

Como a maioría dos trazos cambian pouco co tempo, crese que a selección estabilizante é o tipo máis común de selección na maioría das poboacións.Charlesworth B, Lande R, Slatkin M (1982) "A neo-Darwinian commentary on macro-evolution." Evolution 36-3 http://www.jstor.org/discover/10.2307/2408095?uid=3739448&uid=2131&uid=2&uid=70&uid=3737720&uid=4&sid=21102032998907 Porén, unha metaanálise de varios estudos que mediron a selección na natureza non puideron atopar unha tendencia global á selección estabilizante.Kingsolver JG, Hoekstra HE, Hoekstra J, Berrigan D, Vignieri SN, Hill CE, Hoang A, Gilbert P, Beerli P. (2001) "The Strength of Super Genetic Selection in Natural Populations." The American Naturalist 157-3 http://www.oeb.harvard.edu/faculty/hoekstra/pdfs/kingsolver2001amnat.pdf  A razón pode ser que os métodos para detectar a selección estabilizante son complexos. Poden implicar o estudo dos cambios que causan selección natural na media e na varianza dun trazo, ou miden a fitness para un rango de diferentes fenotipos en condicións naturais e o exame das relacións entre estas medidas de fitness e o valor do trazo estudado, mais a análise e interpretación dos resultados non é sinxela.Lande R and Arnold SJ. (1983) "The Measurement of Selection on Correlated Characters." Evolution 37-6

 Notas 

 Véxase tamén 
 Outros artigos 
 Selección equilibrada
 Selección direccional
 Apareamento selectivo
 Selección disruptiva
 Selección flutuante

 Bibliografía 

 http://www.nature.com/scitable/topicpage/Negative-Selection-1136





Categoría:Selección